Troballengua, el nou espai professional per a relacionar-se en valencià
30 de agost de 2018

Des de l'àrea de Promoció Lingüística posem a la disposició de la ciutadania el buscador TROBALLENGUA

El nou portal web és un espai on poder trobar professionals i serveis amb els quals expressar-nos naturalment en valencià, que inclou a tots els municipis de la Comunitat Valenciana, entre ells l’Eliana i que compta amb el suport de la Direcció General de Política Lingüística de la Generalitat.

S’han registrat  més de cinquanta comerços i professionals a la nova web. Un buscador fàcil i senzill i en valencià. La regidora de Promoció Lingüística, Carmen López, espera que aquesta pàgina “siga una ferramenta útil per a tots els ciutadans i les ciutadanes de l’Eliana a l’hora de poder expressar-nos en la nostra llengua”. La iniciativa s'ha dut a terme amb la col·laboració de l'associació de comerciants "Viu l'Eliana" i ha estat coordinada a través de l'Oficina de Promoció de l'Ús del Valencià de l'Eliana.

En el següent enllaç podreu explorar la pàgina: www.troballengua.com